Miaoli
Miaoli (kin. 苗栗市, pinyin: Miáolì Shì; pe̍h-ōe-jī: Biâu-le̍k-chhī) – miestas vakarų Taivane, vakarų pakrantės lygumos šiaurėje, 31 km į pietvakarius nuo Sindžu. Miaoli apskrities administracinis centras. Įsikūręs ant vakarinio Houlungo upės kranto. Vakaruose miestą supa kalvos, iškylančios iki 240 m aukščio. Gyventojų 91 tūkst. (2013 m.). Verčiamasi žemės ūkiu (auginami arbūzai, cukranendrės, įvairūs citrusai), išgaunama nafta. Geležinkelio linijos į Taipėjų ir Gaosiongą.